Video: Kat onverwags saam met modelle op die loopplankFoto: eunkyoungkoh, Instagram ŉ Rondloperkat het onverwags sy verskyning gemaak tydens ŉ modevertoning in Turkye. Die kat het saam met die modelle op die loopplank geloop en het spelerig na hulle bly gryp wanneer hulle verby hom gestap het. Die Instagram-gebruiker hknylcn het aanvanklik ŉ video Vrydag op sosiale media gedeel, maar al hoe meer beeldmateriaal van die modevertoning is intussen gedeel. Die voorval het tydens die 2018 Esmod Internasionale-modevertoning in Istanbul, Turkye plaasgevind. Dit gee beslis ŉ ekstra betekenis aan die Engelse vertaling van ŉ loopplank, “catwalk”. A post shared by Hakan Yalçın Öztürk (@hknylcn)